ଭଦ୍ରକ ୩୦|୫ଃ ଭଦ୍ରକ ସହରର ଥିବା ଏକ ଘରୋଇ ନର୍ସିଂହୋମର ଛାତରୁ ପଡି ଜଣେ ସଫେଇ କର୍ମଚାରୀଙ୍କର ମୃତ୍ୟୁ ହୋଇଛି । ମୃତକ ହେଉଛନ୍ତି ମହେଶ୍ବର ଦାସ । ଗାନ୍ଧୀ ପଡିଆ ନିକଟରେ ଥିବା ପାଢୀ ହେଲ୍ଥ କେୟାର ନର୍ସିଂହୋମର ଦୁଇ ମହଲା ଉପରୁ ତଳକୁ ସେ ଖସିପଡିଥିଲେ । ତାଙ୍କୁ ତୁରନ୍ତ ଭଦ୍ରକ ଜିଲ୍ଲା ମୁଖ୍ୟ ଚିକିତ୍ସାଳୟକୁ ଅଣାଯାଇଥିଲା । ତେବେ ଚିକିତ୍ସାର କିଛି ସମୟ ପରେ ତାଙ୍କର ମୃତ୍ୟୁ ହୋଇଥିଲା ।
ମୃତକଙ୍କ ପରିବାର ଲୋକେ ଏହା ଏକ ସୁପରିକଳ୍ପିତ ହତ୍ୟାକାଣ୍ଡ ବୋଲି ଭଦ୍ରକ ଟାଉନ ଥାନାରେ ଅଭିଯୋଗ କରିଛନ୍ତି । ଏନେଇ ଭଦ୍ରକ ଥାନାରେ ଦଫା ୩୦୨ରେ ଏକ ମାମଲା ରୁଜୁ ହୋଇଛି ।
